Rīgā, 2022.gada 30.maijā

Rīgas Ziepniekkalna vidusskolas vecākiem

Cienījamie vecāki!

Paldies Jums par sniegto atbalstu izglītības iestādes, izglītības programmu akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

1. Rīgas Ziepniekkalna vidusskola ir akreditējama uz 6 gadiem, kas norāda, ka izglītības iestāde strādā atbilstoši tiesību aktos noteiktajām prasībām.
2. Rīgas Ziepniekkalna vidusskolas īstenotās izglītības programmas (*Pamatizglītības programma, Vispārējās vidējās izglītības vispārizglītojošā virziena programma* un *Vispārējās vidējās izglītības programma*) ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim.
3. Skolas direktores Astrīdas Račkovskas profesionālā darbība tiek novērtēta labi, tādējādi atzīstot, ka direktore savu darbu veic atbilstoši tiesību aktos noteiktajām prasībām, ir skaidra vīzija un vērtībās balstīta iestādes kultūra, organizē pārmaiņu ieviešanas procesu un veicina izglītības iestādes attīstību.
4. Rīgas Ziepniekkalna vidusskolas stiprā puse ir veidot radošu un atbalstošu izglītības vidi, kas nodrošina izglītojamajiem daudzpusīgas iespējas spēju attīstīšanai, radošai personības attīstībai un izaugsmei.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, vietniekiem, mācību jomu metodisko grupu vadītājiem.
2. Sarunas ar dibinātāja pārstāvjiem, izglītības iestādes padomes un vecāku pārstāvjiem un izglītojamo pašpārvaldes pārstāvjiem.
3. Daļēji strukturētās intervijas un situāciju analīzes (attālināti) ar izglītības iestādes atbalsta personālu un pedagogiem par izglītības iestādes aktuālās darbības jautājumiem.
4. Atgriezeniskās saites sniegšana (izglītības iestādes vadītāja, metodiķe).
5. 11 mācību priekšmetu stundu vērošana (klātienē).
6. Izglītības iestādes (klātienes) apskate kopā ar izglītības iestādes vadītāju, vietniekiem izglītības un audzināšanas jomā, metodiķi.
7. Dokumentu izpēte (izglītības iestādes pašnovērtējuma ziņojums, izglītības iestādes attīstības plānošanas dokuments, izglītojamo mācību sasniegumu vērtēšanas kārtība, skolvadības sistēma

E – klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamā informācija).

1. Tīmekļvietnes https://rzvsk.lv/ izpēte.
2. Attālināto mācību organizācijas un īstenošanas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir ieteikusi plānot un sistemātiski organizēt informējošus un izglītojošus pasākumus izglītojamo vecākiem par aktuālām tēmām, kas saistītas ar kompetencēs balstītā mācību satura ieviešanu un izglītojamo zināšanu vērtēšanu, pilnveidot komunikāciju ar izglītojamo vecākiem, kā arī izveidot efektīvu informācijas aprites sistēmu, lai maksimāli nodrošinātu izglītojamo vecākus ar informāciju par izglītības iestādē notiekošajām un plānotajām darbībām, mācību un audzināšanas procesā dažādot atgriezeniskās saites veidus, organizēt pedagogu profesionālās kompetences pilnveidi iekļaujošās izglītības jautājumos, kā arī pielietot dažādas formas un metodes pašvērtēšanas un attīstības plānošanas procesa pilnveidošanai, lai vēl aktīvāk šajos procesos iesaistītu visas mērķgrupas (izglītojamie, pedagogi, atbalsta personāls, vecāki, tehniskie darbinieki, dibinātāja pārstāvis)!

Novēlu Jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Ilona Eiduka